Blaze7451/Wiki-th-20250601 huggingface dataset:
ปลาตูหนา

ปลาตูหนา หรือ ปลาไหลหูดำ (Shortfin eel, Level-finned eel; Anguilla bicolor) เป็นปลาน้ำจืดชนิดหนึ่งในวงศ์ปลาตูหนา (Anguilidae) มีรูปร่างอ้วนป้อม ลักษณะโดยทั่วไปเหมือนปลาสะแงะ (A. bengalensis) ซึ่งอยู่ในวงศ์และสกุลเดียวกัน แต่ปลาตูหนามีรูปร่างที่เล็กกว่า ครีบอกของปลาตูหนามีสีคล้ำ ในปลาโตเต็มวัยครีบหลังและครีบก้นมีสีคล้ำด้วยเช่นกัน จึงเป็นที่มาของชื่อว่า "ปลาไหลหูดำ" ลำตัวสีน้ำตาลอ่อนไม่มีลวดลาย ใต้ท้องสีขาว ขนาดโตเต็มที่ได้ 1.5 เมตร
ในประเทศไทยพบได้ตั้งแต่ภาคใต้ฝั่งตะวันตกแถบริมชายฝั่งอันดามัน เรื่อยไปจนถึงประเทศมาเลเซียและอินโดนีเซีย และในภาคตะวันตกในชายแดนที่ติดกับประเทศพม่า เช่น จังหวัดตาก แม่ฮ่องสอน เป็นต้น โดยชาวกะเหรี่ยงเรียกปลาชนิดนี้ว่า "หย่าที"  ในภูมิภาคเอเชียตะวันตกพบได้ตั้งแต่พม่า บังกลาเทศ จนถึงอินเดีย โดยปลาที่พบในประเทศแถบนี้จะเป็นสายพันธุ์ย่อยที่เรียกว่า A. b. pacifica ส่วนปลาที่พบในแถบเอเชียตะวันออกมีชื่อเรียกว่า  A. b. bicolor 
ปลาตูหนามีพฤติกรรมจะกลับไปผสมพันธุ์และวางไข่แถบป่าชายเลนหรือปากแม่น้ำ ลูกปลาแรกเกิดมีลำตัวใสเหมือนวุ้นเส้น มีสีแดงเรื่อ จากนั้นเมื่อโตขึ้นจะค่อยอพยพว่ายทวนน้ำมาสู่แหล่งน้ำจืด ซึ่งบางครั้งอาจพบได้ไกลถึงลำธารน้ำตกบนภูเขา
ปลาชนิดนี้เป็นที่นิยมอย่างมากโดยเฉพาะชาวไทยเชื้อสายจีนในแถบจังหวัดระนองหรือตรัง ถือเป็นเมนูราคาแพง สามารถนำไปปรุงได้หลากหลาย เช่น ต้มยำ ย่าง หรือทำน้ำแดง ในต่างประเทศที่นิยมบริโภคได้แก่จีนและญี่ปุ่น โดยหน่วยงานประมงของประเทศเหล่านี้ได้มีการส่งเสริมให้เป็นปลาเศรษฐกิจ มีการทำฟาร์มเพาะขยายพันธุ์ แต่ว่าเนื้อมีกลิ่นคาวมาก จึงนิยมปลาตูหนาญี่ปุ่น (A. japonica) มากกว่า

**อ้างอิง**

**แหล่งข้อมูลอื่น**
ตูหนา
ตูหนา
ตูหนา
ตูหนา
ตูหนา
ตูหนา
ตูหนา
ตูหนา
หมวดหมู่:ปลาที่พบในประเทศอินเดีย
พระเจ้าบรมวงศ์เธอ พระองค์เจ้าอัจฉรพรรณีรัชกัญญา

พระเจ้าบรมวงศ์เธอ พระองค์เจ้าอัจฉรพรรณีรัชกัญญา (7 กรกฎาคม พ.ศ. 2415 – 16 พฤศจิกายน พ.ศ. 2453) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาตลับ ในรัชกาลที่ 5

**พระประวัติ**
พระเจ้าบรมวงศ์เธอ พระองค์เจ้าอัจฉรพรรณีรัชกัญญา เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาตลับ ในรัชกาลที่ 5 เมื่อวันอาทิตย์ ขึ้น 2 ค่ำ เดือน 88 ปีวอก จัตวาศก จ.ศ. 1234 ตรงกับวันที่ 7 กรกฎาคม พ.ศ. 2415 มีพระโสทรานุชาหนึ่งพระองค์ คือ พระเจ้าบรมวงศ์เธอ กรมหลวงราชบุรีดิเรกฤทธิ์
พระเจ้าบรมวงศ์เธอ พระองค์เจ้าอัจฉรพรรณีรัชกัญญา ประชวรพระวัณโรคภายในมาช้านาน แพทย์ได้ประกอบพระโอสถถวาย พระอาการหาคลายไม่ มีแต่ทรงบ้างแล้วกลับทรุดหนักเป็นลำดับมา เหลือกำลังของแพทย์ที่จะประกอบโอสถถวายให้หายจากพระโรคได้ต่อไป ครั้นวันที่ 15 พฤศจิกายน พ.ศ. 2453 เวลา 2 ทุ่มเศษ พระโรคกำเริบหนักขึ้น พระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงบันทึกไว้ปรากฏในหนังสือ ประวัติต้นรัชกาลที่ 6 (ภายใต้พระนาม ราม วชิราวุธ) ว่า "วันที่ 16 พฤศจิกายน พระเจ้าพี่นางเธอ พระองค์เจ้าอัจฉรพรรณีรัชกัญญา สิ้นพระชนม์เวลา 2 นาฬิกาเศษก่อนเที่ยง" สิ้นพระชนม์ที่ตำหนักวังพระเจ้าบรมวงศ์เธอ กรมหลวงราชบุรีดิเรกฤทธิ์ ซึ่งเสด็จไปทรงพักรักษาพระองค์ที่นั้น สิริพระชันษา 38 ปี 
วันที่ 16 พฤศจิกายน เจ้าพนักงานจัดการที่จะสรงน้ำพระศพ เวลา 4 ทุ่มเศษ พระบาทสมเด็จพระมงกุฎเกล้าเจ้าอยู่หัวทรงเครื่องครึ่งยศขาวทหารบก เสด็จพระราชดำเนินโดยรถม้าพระที่นั่งออกจากพระบรมมหาราชวังไปประทับ ณ วังพระเจ้าบรมวงศ์เธอ กรมหลวงราชบุรีดิเรกฤทธิ์ พระราชทานน้ำสรงพระศพแล้ว พระบรมวงศานุวงศ์และเสนาบดีสรงน้ำพระศพต่อไป ชาวประโคมประโคมแตรสังข์กลองชนะ มีแตรงอน 2 แตร ฝรั่ง 2 สังข์ 1 จ่าปี่ 1 จ่ากลอง 1 กลองชนะ 20 เสร็จการสรงพระศพแล้ว กรมพระภูษามาทรงเครื่องพระศพเชิญลงในพระลอง พระบาทสมเด็จพระมงกุฎเกล้าเจ้าอยู่หัวทรงสวมพระชฎาแล้ว กรมพระตำรวจเชิญขึ้นประดิษฐานเหนือชั้นแว่นฟ้า 2 ชั้น ในตำหนักที่สิ้นพระชนม์นั้น แวดล้อมด้วยเครื่องสูง 5 ชั้น เสร็จแล้ว พระบาทสมเด็จพระมงกุฎเกล้าเจ้าอยู่หัวทรงทอดไตร 30 ไตร และโปรดเกล้าฯ ให้สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิตทรงทอดผ้าขาวพับ 60 พับ พระสงฆ์สดับปกรณ์ มีพระธรรมปาโมกข์เป็นประธาน สดับปกรณ์แล้ว ถวายยถาอนุโมทนา ถวายอดิเรกแล้ว พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินกลับเวลาตี 2 เศษ เจ้าพนักงานประกอบพระโกศมณฑปใหญ่และตั้งเครื่องที่ชั้นแว่นฟ้าต่อไป ทรงพระกรุณาโปรดเกล้าฯ พระราชทานพระสงฆ์สวดพระอภิธรรมทั้งกลางวันกลางคืน และรับพระราชทานฉันเช้าวันละ 8 รูป เพล 8 รูป พระราชทานเครื่องประโคมพระศพตามพระเกียรติยศ มีกำหนด 3 เดือน
แถวบนสุดพระองค์แรก

**พระเกียรติยศ**

**พระอิสริยยศ**
 7 กรกฎาคม พ.ศ. 2415 – 23 ตุลาคม พ.ศ. 2453 : พระเจ้าลูกเธอ พระองค์เจ้าอัจฉรพรรณีรัชกัญญา- 23 ตุลาคม พ.ศ. 2453 – 16 พฤศจิกายน พ.ศ. 2453 : พระเจ้าพี่นางเธอ พระองค์เจ้าอัจฉรพรรณีรัชกัญญา- 10 กรกฎาคม พ.ศ. 2478 : พระเจ้าบรมวงศ์เธอ พระองค์เจ้าอัจฉรพรรณีรัชกัญญา

**เครื่องราชอิสริยาภรณ์**

**พงศาวลี**

**อ้างอิง**
หมวดหมู่:พระราชธิดาในรัชกาลที่ 5
หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
พระเจ้าบรมวงศ์เธอ พระองค์เจ้าศศิพงศ์ประไพ

พระเจ้าบรมวงศ์เธอ พระองค์เจ้าศศิพงศ์ประไพ (26 เมษายน พ.ศ. 2424 – 31 พฤษภาคม พ.ศ. 2477) เป็นพระราชธิดาลำดับที่ 34 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาจันทร์ ธิดาของพระยาราชสัมภารากร (เทศ) เมื่อวันอังคาร เดือน 5 แรม 13 ค่ำ ปีมะเส็ง ตรีศก จุลศักราช 1243 ตรงกับวันที่ 26 เมษายน พ.ศ. 2424 เมื่อทรงพระเยาว์ได้ทรงศึกษาเล่าเรียนที่โรงเรียนราชกุมารีในพระราชวังหลวง ทรงศึกษาภาษาไทยและภาษาอังกฤษกับพระยาศรีสุนทรโวหาร (น้อย อาจารยางกูร) หลังจากนั้นได้ทรงศึกษาค้นคว้าด้วยพระองค์เองมาตลอด
ในปี พ.ศ. 2472 พระองค์ได้ทรงจัดงานยิ่งใหญ่งานหนึ่งที่วังบางขุนพรหม เรียกว่า "งานสี่มะเส็ง" โดยทรงชักชวนเจ้านายพี่น้องที่ประสูติในปีมะเส็งร่วมสหชาติเดียวกันจำนวนสี่พระองค์ ประกอบด้วยสมเด็จพระเจ้าพี่ยาเธอ เจ้าฟ้าบริพัสุขุมพันธุ์ กรมพระนครสวรรค์วรพินิต พระเจ้าพี่ยาเธอ กรมพระกำแพงเพ็ชรอัครโยธิน และพระเจ้าพี่นางเธอ พระองค์เจ้าพิสมัยพิมลสัตย์ รวมถึงพระองค์เองด้วยเพื่อทรงร่วมบริจาคเงินสมทบทุนสร้างตึกถาวรวัตถุเป็นพระอนุสรณ์ชื่อว่า "ตึกสี่มะเส็ง" ที่สถานเสาวภาภายในโรงพยาบาลจุฬาลงกรณ์ 
ภายหลังจากสมเด็จพระบรมราชชนกเสด็จสวรรคต หลังปี พ.ศ. 2462 ได้ทรงย้ายที่ประทับจากตำหนักสวนภาพผู้หญิงในวังสวนดุสิตมาประทับที่สวนสุนันทา พระองค์ทรงใช้ชีวิตอย่างเรียบง่าย ทรงใฝ่พระทัยในธรรมะ งานที่โปรดคือการเย็บปักถักร้อยและงานแกะสลัก รวมทั้งโปรดกีฬากอล์ฟและการออกแบบเสื้อผ้า สมเด็จพระศรีพัชรินทราบรมราชินีนาถ พระบรมราชชนนีพันปีหลวงถึงกับทรงมอบหมายให้ทำหน้าที่ตัดเย็บฉลองพระองค์
พระองค์เคยประทับที่วังศศิพงศ์ประไพ ซึ่งปัจจุบันอยู่ในเขตมหาวิทยาลัยราชภัฎสวนสุนันทา วังของพระองค์อยู่ใกล้วังวาริชเวสม์ของพระเจ้าบรมวงศ์เธอ พระองค์เจ้าวาปีบุษบากร พระองค์สิ้นพระชนม์ในสมัยรัชกาลที่ 7 เมื่อวันพฤหัสบดี เดือน 7 แรม 3 ค่ำ ปีจอ ฉศก จุลศักราช 1296 ตรงกับวันที่ 31 พฤษภาคม พ.ศ. 2477 สิริพระชันษา 53 ปี ด้วยพระอาการพระอันตะ(ลำไส้ใหญ่)อักเสบ พระราชทานเพลิงพระศพเมื่อวันที่ 21 พฤษภาคม พ.ศ. 2478 ณ พระเมรุ วัดเบญจมบพิตรดุสิตวนารามราชวรวิหาร

**พระเกียรติยศ**

**พระอิสริยยศ**
 พระเจ้าลูกเธอ พระองค์เจ้าศศิพงศ์ประไพ (26 เมษายน พ.ศ. 2424 - 23 ตุลาคม พ.ศ. 2453)- พระเจ้าน้องนางเธอ พระองค์เจ้าศศิพงศ์ประไพ (23 ตุลาคม พ.ศ. 2453 - 9 ธันวาคม พ.ศ. 2468)- พระเจ้าพี่นางเธอ พระองค์เจ้าศศิพงศ์ประไพ (9 ธันวาคม พ.ศ. 2468 - 31 พฤษภาคม พ.ศ. 2477)
ภายหลังสิ้นพระชนม์- พระเจ้าบรมวงศ์เธอ พระองค์เจ้าศศิพงศ์ประไพ (10 กรกฎาคม พ.ศ. 2478)

**เครื่องราชอิสริยาภรณ์**
พระเจ้าบรมวงศ์เธอ พระองค์เจ้าศศิพงศ์ประไพ ได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังนี้

**ราชสกุล**

**อ้างอิง**
หมวดหมู่:พระราชธิดาในรัชกาลที่ 5
หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.2‎
หมวดหมู่:ผู้ได้รับเหรียญรัตนาภรณ์ ป.ป.ร.2‎
หมวดหมู่:พระบรมวงศานุวงศ์และเจ้านายที่เคยประทับอยู่ในวังสวนสุนันทา
ปลาเอี่ยนหู

ปลาเอี่ยนหู หรือ ปลาไหลหูขาว (Marbled eel, Giant mottled eel; Anguilla marmorata) เป็นปลาน้ำจืดขนาดใหญ่ชนิดหนึ่ง อยู่ในวงศ์ปลาตูหนา (Anguilla) มีลำตัวยาวเหมือนปลาตูหนา (A. bicolor) ปากกว้าง ครีบอกสีจางรูปกลมรีอันเป็นที่มาของชื่อ "ปลาไหลหูขาว" ครีบหลังค่อนมาทางด้านหน้าลำตัว แต่ครีบก้นอยู่ไปทางด้านหลังลำตัว ลำตัวด้านบนมีลวดลายสีเทาคล้ำอมเหลืองและมีสีประทั้งเข้มและจางปะปนกันไปคล้ายปลาสะแงะ (A. bengalensis) ใต้ท้องมีสีน้ำตาลอมเหลือง
มีขนาดโตเต็มได้ราว 1.50 เมตร พบกระจายอยู่อย่างกว้างขวางตั้งแต่ฝั่งแอฟริกาตะวันออก ถึงเฟรนช์โปลินีเซีย พบในภาคใต้ของประเทศญี่ปุ่นและไต้หวัน ในประเทศไทยพบเฉพาะในแม่น้ำโขงแถบชายแดนไทย-ลาว และเรื่อยไปตามแม่น้ำโขงจนถึงดินดอนสามเหลี่ยมปากแม่น้ำโขงในเวียดนาม 
จัดเป็นปลาที่พบได้น้อยมาก เมื่อถูกชาวบ้านจับได้จะพบปรากฏเป็นข่าวฮือฮา บ้างจะถือว่าเป็นพญานาคบ้าง หรือปลาเจ้าบ้าง  ชาวพื้นเมืองของภูมิภาคเฟรนช์โปลินีเซียและหมู่เกาะโซโลมอนมีความผูกพันกับปลาเอี่ยนหูมาก โดยจะให้อาหารบนบกให้ปลาเอี่ยนหูคลานขึ้นมากินเอง โดยเฉพาะเด็ก ๆ จะเล่นน้ำในลำธารพร้อมกับลูบคลำตัวปลาโดยที่ปลาเอี่ยนหูไม่ทำอันตรายแต่อย่างใด โดยถือว่าปลาเอี่ยนหูช่วยกินของเน่าเสีย ทำให้แหล่งน้ำดื่มสะอาด และที่เกาหลีใต้ถูกกำหนดให้เป็นอนุสรณ์แห่งธรรมชาติ

**อ้างอิง**

**แหล่งข้อมูลอื่น**
  ITIS Standard Report Page: Anguilla marmorata-  Encyclopedia of Life: Anguilla marmorata- 217457
ตูหนาลาย
ตูหนาลาย
ตูหนาลาย
ตูหนาลาย
ตูหนาลาย
ตูหนาลาย
ตูหนาลาย
ที่ราบสูงทิเบต

ที่ราบสูงทิเบต (Tibetan Plateau; w=bod sa mtho) มีอีกชื่อว่า ที่ราบสูงชิงไห่–ทิเบต ที่ราบสูงชิง–ซ่าง (p = Qīng–Zàng Gāoyuán) หรือในประเทศอินเดียว่า ที่ราบสูงหิมาลัย เป็นที่ราบสูงกว้างใหญ่ในเอเชียกลาง และเอเชียตะวันออก ในจีนตะวันตกกินพื้นที่เขตปกครองตนเองทิเบตส่วนใหญ่ มณฑลชิงไห่ส่วนใหญ่ มณฑลยูนนานตะวันตกเฉียงเหนือ มณฑลเสฉวนฝั่งตะวันตก และมณฑลกานซู่ตอนใต้ ส่วนแคว้นอินเดียกินพื้นที่ในลาดักกับLahaul และ Spiti (รัฐหิมาจัลประเทศ) และประเทศภูฏาน ที่ราบสูงนี้กินพื้นที่จากเหนือลงใต้ประมาณ km และจากตะวันออกไปตะวันตก km ด้วยพื้นที่ km2 ทำให้เป็นที่ราบสูงที่ใหญ่ที่สุดและสูงที่สุดในโลกที่อยู่เหนือระดับน้ำทะเล (ประมาณห้าเท่าของประเทศฝรั่งเศสแผ่นดินใหญ่) ซึ่งด้วยความสูงเฉลี่ยมากกว่า m และล้อมรอบด้วยเทือกเขาที่มียอดเขาสองแห่งคือเขาเอเวอเรสต์และเคทู ทำให้ที่ราบสูงทิเบตมักถูกเรียกเป็น "หลังคาโลก"
ที่ราบสูงทิเบตเป็นต้นน้ำของที่ราบลุ่มแม่น้ำส่วนใหญ่ในบริเวณล้อมรอบ บริเวณนี้มีธารน้ำแข็งหมื่นกว่าแห่งและลักษณะทางภูมิศาสตร์กับระบบนิเวศอื่น ๆ ที่ทำหน้าที่เป็น "หอเก็บน้ำ" และรักษาน้ำท่า ทำให้บางครั้งมีการเรียกบริเวณนี้ว่า ขั้วโลกที่สาม เพราะมีทุ่งน้ำแข็งที่มีน้ำจืดสำรองขนาดใหญ่นอกเขตขั้วโลก ผลกระทบจากภาวะโลกร้อนในที่ราบสูงทิเบตทำให้มีความสนใจในทางวิทยาศาสตร์อย่างเข้มข้น

**อ้างอิง**

**อ้างอิง**

**ข้อมูล**
 isbn = 978-0-87477-257-9 - doi = 10.1080/00438240600813301 

**แหล่งข้อมูลอื่น**
  ON THINNER ICE 如履薄冰 (by GRIP, Asia Society and MediaStorm)-  The Third Pole: Understanding Asia's Water Crisis-  The End of Earth's Summer-  Long Rivers and Distant Sources-  "Roof of the Earth" Offers Clues About How Our Planet Was Shaped date=2012-10-31 -  Plateau Perspectives (international NGO)-  Leaf morphology and the timing of the rise of the Tibetan Plateau- url-status=bot: unknown -  Protected areas of the Tibetan Plateau region- name=North Tibetan Plateau-Kunlun Mountains alpine desert-  Photos of Tibetan nomads-  "Roof of the Earth" Offers Clues About How Our Planet Was Shaped-  Contemporary lifestyle and language learning center from Tibet lhasa, the official language of Tibetan. podcast.-  Tibetan History-The true history of any region cannot be fully understood without knowing the basic characteristics of a region and of its inhabitants
หมวดหมู่:ที่ราบสูง
หมวดหมู่:ภูมิภาคในทวีปเอเชีย
หมวดหมู่:ที่สุดในโลก
คงคา

คงคา โดยทั่วไปในภาษาไทยเป็นคำไวพจน์หมายถึง น้ำ และอาจหมายถึง- แม่น้ำคงคา แม่น้ำสายสำคัญในประเทศอินเดีย- สระคงคา หนึ่งในสระศักดิ์สิทธิ์ทั้งสี่สำหรับใช้ในพิธีกรรมต่างๆของศาสนาฮินดูในประเทศไทยและศาสนาพื้นเมืองเดิมของไทยรวมถึงพิธีราชาภิเษก โดยบางครั้งกร่อนลงเหลือแต่คำว่า สระคา - พระแม่คงคา เทพีแห่งแม่น้ำคงคาในศาสนาฮินดู- จุ้ยบ้วยเนี้ย เทพนารีในศาสนาเต๋าและศาสนาชาวบ้านจีน ซึ่งมักแปลคำศัทพ์เป็นภาษาไทยว่า เจ้าแม่คงคา หรือ พระแม่คงคา - จุ้ยบ้อเนี่ยเนี้ย เทพนารีในศาสนาเต๋าและศาสนาชาวบ้านจีน ซึ่งมักแปลคำศัทพ์เป็นภาษาไทยว่า เจ้าแม่คงคา หรือ พระแม่คงคา - เทพธิดาแม่น้ำลั่ว เทพนารีในศาสนาเต๋าและศาสนาชาวบ้านจีน บางที่แปลคำศัทพ์เป็นภาษาไทยว่า เจ้าแม่คงคา หรือ พระแม่คงคา - ฉุ่ยเซียนจุนหวัง เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช - สุยเต๋อเซียนจุน เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช - สุยกวนไต่เต่ เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช - ฮ้อแป๊ะ เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าปู่คงคา - พระยาคงคา เจ้าเมืองกระบี่- หวายคงคา หรือต้นคงคา
แม่แบบ:เหตุการณ์ปัจจุบัน/2551 พฤษภาคม 27

* คณะรัฐมนตรีมีมติอนุมัติมาตรการแก้ไขปัญหาิพลังงาน โดยจะเร่งผลักดันรถยนต์ที่ใช้น้ำมันเบนซิน E85 ซึ่งมีเอทานอลเป็นส่วนผสม 15% มาใช้ให้ทันภายในไตรมาสที่ 3 ของปี พ.ศ. 2551  (มันนี่ ชาเนล)
}
ธงชาติบาร์เบโดส

ธงชาติบาร์เบโดส เริ่มใช้อย่างเป็นทางการเมื่อวันที่ 30 พฤศจิกายน พ.ศ. 2509 อันเป็นวันประกาศเอกราชจากสหราชอาณาจักร ลักษณะสำคัญของธงนี้ประกอบด้วยแถบสีแนวตั้ง 3 แถบ เรียงเป็นแถบสีน้ำเงินเข้ม 2 แถบ ขนาบแถบสีทอง กลางแถบสีเหลืองมีรูปสามง่ามสีดำ ผู้ออกแบบธงชาติบาร์เบโดสคือ นายแกรนท์ลี ดับเบิลยู. เพรสค็อด (Grantley W. Prescod) โดยแบบธงของเขาเป็นแบบที่ชนะเลิศจากแบบธง 1,029 แบบที่มีการส่งเข้าประกวดแบบธงชาติ ซึ่งจัดโดยรัฐบาลบาร์เบโดส
ระดับของสีที่ใช้ในธงชาติ กำหนดตามรหัสสีมาตรฐานบริเตน (British standard colour code) ไว้ดังนี้- สีน้ำเงิน (Ultramarine) -- BCC148- สีทอง --BS0/002.  
สีน้ำเงินในธงชาติ หมายถึงท้องฟ้าและมหาสมุทร ส่วนสีทองหมายถึงผืนทรายบนประเทศบาร์เบโดส
สัญลักษณ์ที่กลางธงนั้นคือรูปหัวสามง่าม ซึ่งเป็นอาวุธของเทพเนปจูน เทพเจ้าแห่งท้องทะเลตามตำนานกรีกโบราณ รูปหัวสามง่ามนี้เป็นที่รู้จักทั่วไปในชื่อ "สามง่ามหัก" (broken trident) เนื่องจากว่าในตราแผ่นดินสมัยที่บาร์เบโดสยังเป็นอาณานิคมนั้น ได้แสดงไว้ด้วยภาพสามง่ามมีด้าม ภาพสามง่ามหักหรือสามง่ามไม่มีด้ามนี้จึงมีความหมายว่า ประเทศบาร์เบโดสเป็นอิสระจากการปกครองของสหราชอาณาจักรแล้ว  ปลายของสามง่ามนั้นแทนความหมายถึงอำนาจอธิปไตยทั้ง 3 ส่วนตามระบอบประชาธิปไตย อันได้แก่ อำนาจนิติบัญญัติ อำนาจบริหาร อำนาจตุลาการ

**ดูเพิ่ม**
 ธงในประเทศบาร์เบโดส- ตราแผ่นดินของบาร์เบโดส- อินเพลนตีแอนด์อินไทม์ออฟนีด

**แหล่งข้อมูลอื่น**
 title=ธงชาติบาร์เบโดส- title=ธงอาณานิคมบาร์เบโดส
หมวดหมู่:ธงในประเทศบาร์เบโดส
บบาร์เบโดส
หมวดหมู่:สัญลักษณ์ของประเทศบาร์เบโดส
วัดมกุฏกษัตริยารามราชวรวิหาร

วัดมกุฏกษัตริยาราม เป็นพระอารามหลวงชั้นโท ชนิดราชวรวิหาร ตั้งอยู่ริมถนนและคลองผดุงกรุงเกษม ด้านใกล้ถนนราชดำเนินนอก

**ประวัติ**
วัดมกุฏกษัตริยารามราชวรวิหาร สร้างขึ้นตามพระราชดำริของพระบาทสมเด็จพระจอมเกล้าเจ้าอยู่หัว หลังจากขุดคลองผดุงกรุงเกษมเป็นคูพระนครชั้นนอกแล้วทรงพระกรุณาโปรดเกล้า ฯ ให้มีวัดเรียงรายอยู่ตามชายคลองเหมือนที่กรุงศรีอยุธยา จึงโปรดเกล้าฯ ให้สร้างวัดขึ้นเคียงคู่กับวัดโสมนัสราชวรวิหาร ทรงพระกรุณาโปรดเกล้าฯ ให้สมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นแม่กองก่อสร้าง และพระเจ้าบรมวงศ์เธอ กรมขุนราชสีหวิกรม เป็นนายช่าง การก่อสร้างแล้วเสร็จใน พ.ศ. 2411 ในขั้นแรกโปรดเกล้าฯ ให้เรียกชื่อว่าวัดนามบัญญัติ เป็นการชั่วคราวก่อน เมื่อสิ้นรัชกาลจึงค่อยเรียกนามพระราชทานว่าวัดมกุฏกษัตริยาราม อันเป็นนามตามพระปรมาภิไธย
วัดมกุฏกษัตริยารามในเขตพระนคร และวัดโสมนัสราชวรวิหารที่อยู่ในเขตป้อมปราบศัตรูพ่าย เป็นวัดในเขตกรุงรัตนโกสินทร์ ที่มีเสมา 2 ชั้น ชั้นแรกเรียกว่า มหาสีมา อยู่ในซุ้มที่มุมกำแพงรอบวัด และยังมีเสมารอบพระอุโบสถอีกเรียกว่า ขัณฑสีมา ในวัดที่มีเสมา 2 ชั้นเช่นนี้ พระสงฆ์สามารถประชุมทำสังฆกรรมได้ทั้งพระอุโบสถและพระวิหาร อยู่ติดกับโรงเรียนมัธยมวัดมกุฏกษัตริย์

**ประวัติสิ่งปลูกสร้างต่าง ๆ**
อาคารสำคัญในวัดได้แก่ พระวิหาร และพระอุโบสถ มีลายพระมหามงกุฏอันเป็นตราประจำรัชกาลที่ 4 ทั้งที่หน้าบันและด้านบนของซุ้มประตูหน้าต่างเช่นเดียวกัน ผนังด้านในพระอุโบสถมีภาพจิตรกรรมอันหลากหลายแตกต่างจากวัดอื่น เช่น เรื่องพระสาวกในบาลีและอรรถกถา พระอัครสาวก 11 พระองค์ อัครสาวิกา 8 องค์ ภาพการบำเพ็ญกรรมฐาน สิ่งที่พึ่งปฏิบัติเนื่องด้วยธรรมวินัย ธุดงควัตร บนบานหน้าต่างและบานประตูด้านในเขียนพระสูตรที่เป็นคาถาด้วยตัวอักษรบรรจง เป็นต้น

**ลำดับเจ้าอาวาส**
พระอารามแห่งนี้มีเจ้าอาวาสมาแล้วทั้งสิ้น 8 พระองค์/รูปได้แก่

**คลังภาพ**

**อ้างอิง**
หมวดหมู่:วัดไทยในสังกัดคณะสงฆ์ธรรมยุติกนิกาย
หมวดหมู่:พระอารามหลวงชั้นโท ชนิดราชวรวิหาร
หมวดหมู่:วัดในเขตพระนคร
หมวดหมู่:โบราณสถานในเขตพระนคร
ธงชาตินิการากัว

ธงชาตินิการากัว มีลักษณะเป็นธงสี่เหลี่ยมผืนผ้า กว้าง 3 ส่วน ยาว 5 ส่วน  ภายในแบ่งเป็นแถบกว้างเท่ากัน 3 แถบ​ ​แถบกลางเป็นสีขาว กลางแถบมีภาพตราแผ่นดินของนิการากัว แถบบนและแถบล่างที่ขนาบอยู่เป็นสีฟ้า  ธงนี้มีต้นแบบมาจากธงชาติสหพันธ์สาธารณรัฐอเมริกากลาง โดยได้แรงบันดาลใจมาจากธงชาติอาร์เจนตินา และได้ประกาศใช้เป็นธงชาติอย่างเป็นทางการครั้งแรกเมื่อวันที่ 4 กันยายน พ.ศ. 2451 และ นำกลับมาใช้อีกครั้งเมื่อวันที่ 27 สิงหาคม พ.ศ. 2514.
ดวงตราแผ่นดินนี้ มีต้นแบบมาจากตราแผ่นดินของสหพันธ์สาธารณรัฐอเมริกากลาง โดยสัญลักษณ์ที่ปรากฏในตรานั้น ประกอบด้วยรูปภูเขาไฟ 5 ลูกเหนือท้องทะเล หมายถึง 5 รัฐสมาชิกเดิมของสหพันธ์สาธารณรัฐอเมริกากลาง หมวกเฟรเจียงสีแดง หมายถึงเสรีภาพ รัศมีดวงอาทิตย์และรุ้งกินน้ำหมายถึงอนาคตอันสดใส รูปเหล่านี้บรรจุในกรอบสามเหลี่ยมสีฟ้า ตอนบนรูปดังกล่าวมีแถบอักษรโค้งเป็นข้อความภาษาสเปนว่า "República de Nicaragua" (สาธารณรัฐนิการากัว) ส่วนตอนล่างมีแถบโค้งข้อความ "América Central"(อเมริกากลาง)

**พัฒนาการ**
 สหมณฑลอเมริกากลาง- กลางศตวรรษที่ 19 (เมษายน 1854 - 1858 และ ค.ศ. 1873 - 1889)- ศตวรรษที่ 19 - 20- มัสคีโทโคสท์

**ดูเพิ่ม**
 ซัลเบอาตี นิการากัว

**อ้างอิง**

**แหล่งข้อมูลอื่น**
 title=ธงชาตินิการากัว-  ประวัติธงชาตินิการากัว
นิการากัว
หมวดหมู่:สัญลักษณ์ของประเทศนิการากัว
ธงชาติเอลซัลวาดอร์

ธงชาติเอลซัลวาดอร์ ในปัจจุบันมีลักษณะเป็นธงสี่เหลี่ยมผืนผ้า กว้าง 189 ส่วน ยาว 335 ส่วน  ภายในแบ่งเป็นแถบกว้างเท่ากัน 3 แถบ แถบกลางเป็นสีขาว ภายในมีภาพตราแผ่นดินของเอลซัลวาดอร์ แถบบนและแถบล่างที่ขนาบอยู่เป็นสีฟ้า ธงนี้ได้รับการรับรองเป็นธงชาติในชั้นต้นเมื่อปี พ.ศ. 2365 ถูกยกเลิกในปี พ.ศ. 2408 ประกาศใช้เป็นธงชาติเมื่อวันที่ 17 พฤษภาคม พ.ศ. 2455 และยืนยันซ้ำในปี พ.ศ. 2515 ลักษณะของธงมีต้นแบบมาจากธงของสหพันธ์สาธารณรัฐอเมริกากลาง (Federal Republic of Central America) ซึ่งได้รับแรงบันดาลใจต่อเนื่องมาจากธงชาติอาร์เจนตินาอีกต่อหนึ่ง และเป็นต้นแบบของธงชาติต่างๆ ในทวีปอเมริกากลางปัจจุบัน
ธงของสหพันธ์สาธารณรัฐอเมริกากลางได้ถือว่าเป็นธงชาติของเอลซัลวาดอร์มาจนถึงปี พ.ศ. 2408 จึงได้เปลี่ยนมาใช้ธงที่มีรูปแบบอย่างธงดาวและริ้วของสหรัฐอเมริกา ลักษณะเป็นธงริ้วสีฟ้าสลับขาวรวม 9 ริ้ว มีรูปดาวสีขาว 12 ดวงในสี่เหลี่ยมสีแดงที่มุมธงบนด้านคันธง  ถึงปี พ.ศ. 2455 จึงได้เปลี่ยนกลับมาใช้ธงลักษณะคล้ายธงชาติยุคแรกอีกครั้ง ซึ่งได้แก่ธงชาติเอลซัลวาดอร์ในปัจจุบัน แต่รูปตรากลางธงนั้นคือตราแผ่นดินของเอลซัลวาดอร์ ซึ่งมีลักษณะคล้ายตราของสหมณฑลอเมริกากลางมาก
นอกจากนี้ยังมีธงอื่นอีก 2 แบบที่ใช้เป็นธงชาติเอลซัลวาดอร์ด้วย ธงหนึ่งเป็นธงแถบสีฟ้า-ขาว-ฟ้า แบ่งตามแนวนอน ไม่มีลวดลายใดประกอบ อีกธงหนึ่งคล้ายธงแรก แต่มีคำขวัญประจำชาติกลางแถบสีขาวว่า "Dios, Union, Libertad" แปลว่า "พระเจ้า, ความปรองดอง, เสรีภาพ" ทั้งสองธงนี้ใช้เป็นธงพลเรือน มีขนาดสัดส่วนเป็น 3:5 ส่วนธงมีภาพตราแผ่นดินนั้นถือเป็นธงราชการและธงรัฐนาวี

**พัฒนาการ**
ไฟล์:Flag of the United Provinces of Central America.svg|21 สิงหาคม 1823 - 1824, ค.ศ. 1842 - 1844 (สหมณฑลแห่งอเมริกากลาง)
ไฟล์:Flag of the Federal Republic of Central America.svg|1824 - 1841,1921 - 1922 (สหพันธ์สาธารณรัฐอเมริกากลาง)
ไฟล์:Flag of the Greater Republic of Central America (1898).svg|2 - 30 พฤศจิกายน ค.ศ. 1898 (สหรัฐอเมริกากลาง)
ไฟล์:Flag of El Salvador (April 1865).svg|9 พฤษภาคม - มิถุนายน ค.ศ. 1865
ไฟล์:Flag of El Salvador (June 1865).svg|มิถุนายน ค.ศ. 1865 - 1869
ไฟล์:Flag of El Salvador (1869).svg|ค.ศ. 1869 - 1873
ไฟล์:Flag of El Salvador (1873-1875).svg|ค.ศ. 1873 - 1877
ไฟล์:Flag of El Salvador (1875-1877).svg|ค.ศ. 1877 - 17 พฤษภาคม ค.ศ. 1912
ไฟล์:Flag of El Salvador (1875-1912) (Reverse).jpg|ธงกองทัพ และ ธงนาวี ค.ศ. 1875 - 1912

**อ้างอิง**

**แหล่งข้อมูลอื่น**
 title=ธงชาติเอลซัลวาดอร์
หมวดหมู่:ธงในประเทศเอลซัลวาดอร์
อเอลซัลวาดอร์
หมวดหมู่:สัญลักษณ์ของประเทศเอลซัลวาดอร์
มุมของจุดใกล้ที่สุด

ภาพแสดงมุมของจุดใกล้ที่สุด
มุมของจุดใกล้ที่สุด (argument of periapsis) เป็นหนึ่งในองค์ประกอบของวงโคจร หมายถึงมุมระหว่างจุดใกล้ที่สุดของวงโคจรกับโหนดขึ้น
หมวดหมู่:ฟิสิกส์ดาราศาสตร์
ความเยื้องศูนย์กลาง

ความเยื้องศูนย์กลาง อาจหมายถึง- ความเยื้องศูนย์กลาง (คณิตศาสตร์) - ค่าคงที่ของภาคตัดกรวย- ความเยื้องศูนย์กลางของวงโคจร - ค่าคงที่ของวงโคจรของวัตถุหนึ่ง
องค์ประกอบของวงโคจร

ภาพแสดงองค์ประกอบของวงโคจร
องค์ประกอบของวงโคจร (Orbital elements) เป็นค่าคงที่ของวงโคจรของวัตถุหนึ่ง องค์ประกอบของวงโคจรของเคปเลอร์มีทั้งหมด 6 ชนิด ได้แก่- ความเอียงของวงโคจร ()- ลองจิจูดของจุดโหนดขึ้น ()- มุมของจุดใกล้ที่สุด ()- ความเยื้องศูนย์กลางของวงโคจร ()- ระยะกึ่งแกนเอก ()- มุมกวาดเฉลี่ย ()
หมวดหมู่:ฟิสิกส์ดาราศาสตร์
ความเยื้องศูนย์กลางของวงโคจร

ตัวอย่างค่าความเยื้องศูนย์กลางของวงโคจร
ในทางฟิสิกส์ดาราศาสตร์ ความเยื้องศูนย์กลางของวงโคจร (Orbital eccentricity) เป็นหนึ่งในองค์ประกอบของวงโคจร มีความหมายถึงความเบี่ยงเบนไปจากวงกลมของวงโคจรของวัตถุนั้น คำนวณโดยลักษณะเดียวกับความเยื้องศูนย์กลางของภาคตัดกรวย โดยวงโคจรของวัตถุจะมีค่าความเยื้องศูนย์กลาง () ดังนี้- วงโคจรเป็นวงกลม: - วงโคจรเป็นวงรี: - วงโคจรเป็นพาราโบลา: - วงโคจรเป็นไฮเพอร์โบลา: 
หมวดหมู่:ฟิสิกส์ดาราศาสตร์
หมวดหมู่:กลศาสตร์ท้องฟ้า
เพลงชาติออสเตรเลีย (แก้ความกำกวม)

เพลงชาติออสเตรเลีย อาจหมายถึง- แอดวานซ์ออสเตรเลียแฟร์ (Advance Australia Fair) เพลงชาติออสเตรเลียอย่างเป็นทางการนับตั้งแต่ พ.ศ. 2527- ก็อดเซฟเดอะควีน (God Save the Queen) เพลงนี้นับเป็นเพลงสรรเสริญพระบารมีของประเทศออสเตรเลียในฐานะประเทศในเครือจักรภพ - วอลต์ซิงมาทิลดา (Waltzing Matilda) เพลงพื้นเมืองของออสเตรเลียซึ่งนิยมร้องกันทั่วไป ถือกันว่าเพลงนี้เป็นเพลงชาติออสเตรเลียอย่างไม่เป็นทางการ
หม่อมกอบแก้ว อาภากร ณ อยุธยา

พันโทหญิง หม่อมกอบแก้ว อาภากร ณ อยุธยา (สกุลเดิม: วิเศษกุล; 5 เมษายน พ.ศ. 2451 — 19 พฤษภาคม พ.ศ. 2551) หม่อมในพระเจ้าวรวงศ์เธอ พระองค์เจ้าอาทิตย์ทิพอาภา  และอดีตนางพระกำนัลในสมเด็จพระนางเจ้ารำไพพรรณี พระบรมราชินี

**ประวัติ**
หม่อมกอบแก้ว อาภากร ณ อยุธยา เกิดวันที่ 5 เมษายน พ.ศ. 2451 เป็นธิดาคนสุดท้องของพระยาสุรินทราชา (นกยูง วิเศษกุล) มหาดเล็กข้าหลวงเดิมในพระบาทสมเด็จพระมงกุฎเกล้าเจ้าอยู่หัว  กับคุณหญิงสุรินทราชา (เนื่อง) สำเร็จการศึกษาจากโรงเรียนคอนแวนต์แห่งพระกุมารเยซู (Convent of The  Holy Infant Jesus) เมืองจอร์จทาวน์ รัฐปีนัง ประเทศมาเลเซียในปัจจุบัน
หม่อมกอบแก้วได้พบกับพระองค์เจ้าอาทิตย์ทิพอาภา เป็นครั้งแรกที่วังไกลกังวล ในวันงานพระราชพิธีคฤหมงคล ขึ้นพระตำหนักเปี่ยมสุข เมื่อวันที่ 10-11 เมษายน พ.ศ. 2472  ภายหลังจึงได้เสกสมรสกัน เมื่อวันที่ 5 มกราคม พ.ศ. 2472 แต่ไม่มีพระทายาท ชื่อของหม่อมกอบแก้ว เป็นที่มาของชื่อเจ้ากอแก้วประกายกาวิล ณ เชียงใหม่ ด้วยเป็นมารดาอุปถัมภ์
หม่อมกอบแก้วได้รับการยกย่องให้เป็นแบบอย่างของกุลสตรีไทยยุคหลังเปลี่ยนแปลงการปกครองปี 2475 อันเป็นสตรีที่มีความรู้และความทันสมัยในแบบของสาวตะวันตก รับหน้าที่ให้เป็นผู้สวมมงกุฎและสายสะพายให้แก่นางสาวไทยทุกคนในยุคก่อน ๆ  ทั้งนี้หม่อมกอบแก้วยังเป็นที่ยอมรับในเรื่องของความงามเหนือกาลเวลา และกิจกรรมสังคมสงเคราะห์ต่าง ๆ
หม่อมกอบแก้วมีความชำนาญด้านการขี่ม้า ภายหลังได้รับพระมหากรุณาธิคุณโปรดเกล้าฯ ให้หม่อมกอบแก้วเป็น ทหารม้ายศพันโท
หม่อมกอบแก้วได้อุทิศตนยาวนาน ทำงานเพื่อสภากาชาดไทย โดย ดำรงตำแหน่ง ผู้อำนวยการฝ่ายจัดหารายได้ เป็นคนแรก

**ถึงแก่อสัญกรรม**
หม่อมกอบแก้วถึงแก่อสัญกรรมเมื่อวันจันทร์ที่ 19 พฤษภาคม พ.ศ. 2551 เวลา 20.30 นาฬิกา ด้วยอาการติดเชื้อในกระแสเลือด สิริรวมอายุได้ 100 ปี 1 เดือน 14 วัน
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปพระราชทานน้ำหลวงอาบศพ และทรงวางพวงมาลาหลวง พวงมาลาของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่หน้าโกศศพ พันโทหญิง หม่อมกอบแก้ว อาภากร ณ อยุธยา  ณ ศาลาบัณณรศภาค วัดเบญจมบพิตรดุสิตวนารามราชวรวิหาร เขตดุสิต กรุงเทพมหานคร
ในการนี้พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าโปรดกระหม่อมให้ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จแทนพระองค์ไปในการพระราชทานเพลิงศพ พันโทหญิง หม่อมกอบแก้ว อาภากร ณ อยุธยา ณ เมรุหลวงหน้าพลับพลาอิศริยาภรณ์ วัดเทพศิรินทราวาสด้วย

**เครื่องราชอิสริยาภรณ์**

**อ้างอิง**
หมวดหมู่:หม่อม
หมวดหมู่:ราชสกุลอาภากร
หมวดหมู่:ทหารบกชาวไทย
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญรัตนาภรณ์ อ.ป.ร.1
หมวดหมู่:ผู้ได้รับเหรียญรัตนาภรณ์ ภ.ป.ร.2
หมวดหมู่:ณ อยุธยา
หมวดหมู่:ชาวไทยที่มีอายุเกิน 100 ปี
หมวดหมู่:บุคคลจากเขตปทุมวัน
ธรณีสัณฐานวิทยา

ไฟล์:Cono de Arita, Salar de Arizaro (Argentina).jpg|250px|thumb|ธรณีสัณฐาน.
ธรณีสัณฐานวิทยา (Geomorphology) คือศึกษาทางวิทยาศาสตร์เกี่ยวกับต้นกำเนิดและวิวัฒนาการของภูมิประเทศชนิดต่าง ๆ ซึ่งเกิดการเปลี่ยนแปลงทางธรณีวิทยาตามกระบวนการทางกายภาพหรือทางเคมี เช่น ภูมิประเทศที่เกิดจากการกัดเซาะ การพัดพา การเคลื่อนไหวของเปลือกโลกนักธรณีวิทยาพยายามที่จะทำความเข้าใจเกี่ยวกับภูมิทัศน์ว่าทำไมแต่ละที่จึงมีลักษณะต่างกันจึงพยายามศึกษาประวัติและพลศาสตร์ของธรณีสัณฐานเพื่อรวบรวมการเปลี่ยนแปลงผ่านการสังเกตภาคสนาม การทดลองทางกายภาพและการสร้างแบบจำลองเชิงตัวเลข
ธรณีสัณฐานวิทยาเป็นส่วนหนึ่งในสาขาของภูมิศาสตร์กายภาพ ธรณีวิทยา จีออเดซี วิศวกรรมธรณี โบราณคดีและวิศวกรรมธรณีเทคนิคซึ่งแต่ละสาขาวิชาจะทำให้เกิดรูปแบบและผลงานวิจัยที่แตกก่างกันไป

**อ้างอิง**
หมวดหมู่:วิทยาศาสตร์ดาวเคราะห์
หมวดหมู่:วิทยาแผ่นดินไหว
หมวดหมู่:ความโน้มถ่วง

หมวดหมู่:ภูมิศาสตร์
หมวดหมู่:วิทยาศาสตร์โลก
จ๋ง

จ๋ง อาจหมายถึง- จ๋ง (พืช) - พืชชนิดหนึ่งในวงศ์ Palmae- จ๋ง (ค่าลำดับ) - ค่าลำดับ "ที่สิบ" ในภาษาไทยโบราณ
ลก

ลก อาจหมายถึง- ลก (เทพเจ้า) เทพเจ้าจีนในกลุ่ม ฮก ลก ซิ่ว- จำนวนเชิงอันดับของ 6 ในภาษาไทยโบราณ ใช้ขึ้นต้น ชื่อและพระนามของกษัตริย์ เจ้าฟ้า หรือโอรส องค์ที่หก สมัยก่อน ซึ่งสามารถหมายถึง
** ท้าวลก ซึ่งต่อมาคือ พระเจ้าติโลกราช
** ท้าวลกกลม ผู้สร้างเมืองคม ตามพงศาวดารล้านช้าง
สอง (แก้ความกำกวม)

สอง อาจหมายถึง- จำนวน 2- อำเภอสอง จังหวัดแพร่- โรงพยาบาลสอง - ปีสอง การศึกษาในสหราชอาณาจักร- บุตรี เผือดผ่อง (ชื่อเล่น สอง) นักกีฬาเทควันโดชาวไทย

**ดูเพิ่ม**
 สองแคว- สองวัย
ไส

ไส หรือ ไสย (อ่าน: ไส) อาจหมายถึง- การไส - กิริยาการกดวัตถุไว้กับพื้นผิวเรียบ แล้วดันไปหรือกลับหรือทั้งไปและกลับ
** การไสไม้ - กระบวนการก่อสร้าง
** การไสกาว - การเข้าเล่มสิ่งพิมพ์
** กบไสไม้ - อุปกรณ์ก่อสร้าง
** น้ำแข็งไส - อาหารว่าง- จำนวนเชิงอันดับของ 4 ในภาษาไทยโบราณ ใช้ขึ้นต้น ชื่อและพระนามของกษัตริย์ เจ้าฟ้า หรือโอรส องค์ที่สี่ สมัยก่อน ซึ่งสามารถหมายถึง
** พญาไสสงคราม (ไสยสงคราม) -- รักษาราชการแทนพญาเลอไทในปลายรัชกาลพ่อขุนรามคำแหง
** พญาไสลือไท (ไสยลือไท) -- พระมหาธรรมราชาที่ 3
** พญาไสศรียศ (ไสยศรียศ) --  เป็นพระยาเชลียง ในยุคพระมหาธรรมราชาที่ 4
** ท้าวไสผง (ไสยผง) -- ตามพงศาวดารล้านช้าง เป็นพระโอรสองค์ที่สี่ของขุนบรม เป็นผู้สร้างเมืองยวนโยนก
** ท้าวไส -- พระโอรสองค์ที่สี่ใน พญาสามฝั่งแกน
ไข่

ไข่ อาจหมายถึง- ไข่ (ชีววิทยา) (egg) ไซโกตที่เกิดจากการปฏิสนธิของโอวุล มีการพัฒนาเปลือกหรือเมือกหุ้ม ฟักตัวนอกร่างกายของสัตว์
** ไข่แดง (egg yolk) อาหารสำหรับเลี้ยงเอ็มบริโอขณะฟักตัว
** ไข่ขาว (egg white) ไซโทพลาซึมภายในไข่- ไข่ (อาหาร) (egg) เกี่ยวกับเรื่องของอาหารและโภชนาการ ปกติจะหมายถึงไข่ไก่ อาหารจากไข่นิยมได้แก่ ไข่ต้ม ไข่เจียว ไข่ดาว ขนมไข่ ไข่ตุ๋น - โอวุม (ovum) หรือเซลล์ไข่ เซลล์สืบพันธุ์ของเพศหญิง และสัตว์ตัวเมีย- ศัพท์สแลงหมายถึง อัณฑะ ของเพศชาย และสัตว์ตัวผู้- รูปไข่ (oval) รูปร่างเรขาคณิตที่คล้ายรูปวงรี- เกาะไข่ แบ่งเป็นเกาะไข่นอกและเกาะไข่ใน อยู่ในจังหวัดภูเก็ต
อ้าย

อ้าย อาจหมายถึง- พี่ชาย - ในภาษาไทย ภาษาล้านนา และภาษาลาว- จำนวนเชิงอันดับของ 1 ในภาษาไทยโบราณ ใช้ขึ้นต้น ชื่อและพระนามของกษัตริย์ เจ้าฟ้า หรือโอรส องค์ที่หนึ่ง สมัยก่อน ซึ่งสามารถหมายถึง
** เจ้าอ้าย - พระโอรสองค์โตใน พระยาอู่ทอง (เพชรบุรี) 
** เจ้าอ้ายพระยา - พระโอรสองค์โตใน สมเด็จพระนครินทราธิราช
6 (แก้ความกำกวม)

6 อาจหมายถึง:- 6 จำนวนที่อยู่ระหว่าง 5 และ 7- พ.ศ. 6- ค.ศ. 6- การหก - ของเหลวไหลออกจากภาชนะเมื่อภาชนะล้ม- หก (กีฬา) - กลุ่มท่าในกีฬายิมนาสติก เช่น หกกบ หกสูง เป็นต้น- หกคะเมนตีลังกา - สำนวนไทย- มาสด้า 6 (Mazda 6) - รถเก๋ง- สัมผัสที่หก
หมวดหมู่:รายชื่อของตัวเลขกำกวม
แอ่งข้อต่อขากรรไกร

ในกระดูกขมับ (temporal bone) แอ่งข้อต่อขากรรไกร (mandibular fossa or glenoid fossa) เป็นแอ่งข้อต่อที่ถูกล้อมรอบทางด้านหน้าด้วยปุ่มหน้าแอ่งข้อต่อขากรรไกร (articular tubercle) และทางด้านหลังโดยส่วนทิมพานิคของกระดูกขมับ (tympanic part) ซึ่งเป็นโครงสร้างที่แยกแอ่งข้อต่อขากรรไกรออกจากปากรูหู (external acoustic meatus) แอ่งข้อต่อขากรรไกรแบ่งออกเป็น 2 ส่วนโดยรอยแยกเล็กๆ เรียกว่า รอยแยกพีโทรทิมพานิค (petrotympanic fissure) หรือรอยแยกกลาเซอเรียน (Glaserian fissure)

**ดูเพิ่ม**

**แหล่งข้อมูลอื่น**
 07- 11- 34257.000-1-  photo at victoriacollege.edu date=2006-01-13 
หมวดหมู่:กะโหลกศีรษะ
กัญญารัตน์ จิรรัชชกิจ

กัญญารัตน์ จิรรัชชกิจ (เกิด 9 กันยายน พ.ศ. 2519) ชื่อเล่น ติ๊ก เป็นพิธีกรและนักแสดงชาวไทยเชื้อสายจีน  เป็นทูตสันถวไมตรีของประเทศญี่ปุ่น เนื่องจากเป็นตัวแทนนักท่องเที่ยวชาวไทยให้แก่ประเทศดังกล่าว จาก องค์การส่งเสริมการท่องเที่ยวแห่งประเทศญี่ปุ่น เมื่อปี พ.ศ. 2550

**ประวัติ**
กัญญารัตน์ จิรรัชชกิจ เกิดเมื่อวันที่ 9 กันยายน พ.ศ. 2519 จบการศึกษาชั้นมัธยมศึกษาตอนปลายจากโรงเรียนสายปัญญา ในพระบรมราชินูปถัมภ์ สำเร็จการศึกษาระดับปริญญาตรีจากคณะบริหารธุรกิจ สาขาวิชาการตลาดระหว่างประเทศ มหาวิทยาลัยหอการค้าไทย และ MBA มหาวิทยาลัยรามคำแหง
เริ่มเข้าวงการด้วยบทบาทนักแสดงรับเชิญ ก่อนจะมาเล่นละครจักร ๆ วงศ์ ๆ เรื่อง ปลาบู่ทอง ไกรทอง เกราะเพชรเจ็ดสี และได้แสดงละครย้อนยุคเรื่อง ญาติกา และมีผลงานอื่น ๆ ตามมาอีกมากมาย แต่หลังจากปี 2552 เธอก็ตัดสินใจพักงานด้านการแสดง แล้วผันตัวมาทำรายการของตัวเอง คือรายการ Say Hi ทางช่อง 3

**ผลงาน**

**ภาพยนตร์**
 พ.ศ. 2539 น้ำเต้าหู้ กับครูระเบียบ 2 (แคท) - ดวงตา ตุงคะมณี, ธีรศักดิ์ พันธุจริยา, ราโมน่า ซาโนลารี่- พ.ศ. 2556 ตั้งวง (ผู้อำนวยการสร้าง)

**ละครโทรทัศน์**

**ผู้จัดละคร**
 ปี 2561 รักพลิกล็อก ช่อง 3

**พิธีกร**
 07 show (ช่อง 7)- Say..Hi! (ช่อง 3)

**มิวสิควิดีโอ**
 ไม่มีใคร (แทนที่ใคร) – ยุทธพิชัย ชาญเลขา- ลูกไก่ในกำมือ (ยุ้ย ญาติเยอะ)- ตบมือข้างเดียว (ปาน ธนพร)- 3 คน 2 ทาง (ปาน ธนพร)- ชีวิตในกำมือ (ปาน ธนพร)

**อ้างอิง**
หมวดหมู่:บุคคลที่เกิดในปี พ.ศ. 2519
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวไทยเชื้อสายจีน
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:ผู้จัดละครชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนสายปัญญา ในพระบรมราชินูปถัมภ์
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:นักแสดงหญิงชาวไทยในศตวรรษที่ 21
หมวดหมู่:ศิลปินที่เป็นแนวร่วมกปปส.
การสืบพันธุ์แบบไม่อาศัยเพศ

การสืบพันธุ์แบบไม่อาศัยเพศ (Asexual reproduction) คือการเพิ่มจำนวนของสิ่งมีชีวิตโดยไม่มีการผสมระหว่างเซลล์สืบพันธุ์ ซึ่งการสืบพันธุ์แบบนี้จะไม่มีการกลายพันธุ์หรือสร้างความหลากหลายทางพันธุกรรมขึ้น ส่วนใหญ่พบในสัตว์ชั้นต่ำและเป็นการสืบพันธุ์อย่างไม่สลับซับซ้อน ข้อดีของการสืบพันธุ์แบบนี้ได้แก่ ทำให้สิ่งมีชีวิตสามารถเพิ่มจำนวนได้โดยไม่ต้องหาคู่ ในกรณีของสิ่งมีชีวิตที่เคลื่อนที่ไม่ได้ เพิ่มจำนวนได้อย่างรวดเร็วโดยไม่ต้องรอเวลาและพลังงานในการสร้างเซลล์สืบพันธุ์และการปฏิสนธิ เหมาะกับสิ่งมีชีวิตที่เหมาะสมกับสภาพแวดล้อมนั้น ๆ

**ประเภทของการสืบพันธุ์แบบไม่อาศัยเพศ**
  การแตกหน่อ (Budding) สิ่งมีชีวิตตัวใหม่งอกออกมาจากตัวเดิม แล้วหลุดออกมาเป็นสิ่งมีชีวิตตัวใหม่ เช่น ไฮดรา ยีสต์ และยังพบในพืชอีกด้วยเช่น หน่อไม้ ไผ่ - การแบ่งตัวออกเป็นสอง (fission) สิ่งมีชีวิตตัวหนึ่งแบ่งเป็นสิ่งมีชีวิตตัวใหม่แบบเท่าๆกัน โดยเริ่มจากการแบ่งนิวเคลียส และตามด้วยไซโทพลาสซึม สิ่งมีชีวิตที่ใช้กระบวนการนี้ได้แก่  อะมีบา พารามีเซียม ยูกลีนา และแบคทีเรีย- การขาดออกเป็นท่อน (Fragmentation) ส่วนที่หลุดไปจากสิ่งมีชีวิตหนึ่งพัฒนาไปเป็นสิ่งมีชีวิตตัวใหม่ได้ โดยเซลล์ในส่วนที่หลุดไปนั้นเกิดรีเจนเนอเรชั่น (regeneration) กลับเป็นเนื้อเยื่อเจริญได้อีก ตัวอย่างเช่น ดาวทะเล- การสร้างสปอร์ (Spore formation) คือการแบ่งนิวเคลียสออกเป็นหลายๆนิวเคลียส สิ่งมีชีวิตที่ใช้กระบวนการนี้ได้แก่ เห็ด รา ยีสต์- พาร์ธีโนเจนเนซิส (Parthenogenesis) คือการสืบพันธุ์แบบไม่อาศัยเพศของแมลงบางชนิด โดยสามารถวางไข่แบบไม่อาศัยการปฏิสนธิ โดยที่ตัวอ่อนที่ฝักออกมาจะเป็นตัวเมียและมียีนเพียงครึ่งเดียวทั้งหมด เช่น ตั๊กแตนกิ่งไม้ เพลี้ย ไรน้ำ ผึ้ง มด ต่อ แตน- รีเจนเนอร์เรชั่น (Regeneration) คือการงอกใหม่ เกิดหลัง การขาดออกเป็นท่อน มี2แบบ คือ 
# ก่อให้เกิดสิ่งมีชีวิตตัวใหม่ เช่น พลานาเรีย ปลิง ดาวทะเล ไส้เดือนดิน ซีแอนนีโมนี เป็นต้น
#*** จิ้งจกงอกหาง ไม่ถือว่าเป็นการงอกใหม่ เพราะหางที่หลุดออกไปไม่สามารถดำรงชีวิตเป็นตัวต่อได้- การเกิดโดยไม่ผสมพันธุ์ (Parthenogenesis) เซลล์สืบพันธุ์เพศเมียจะเจริญไปเป็นตัวอ่อน หรือเป็นสิ่งมีชีวิตตัวใหม่ โดยไม่ได้รับการผสมพันธุ์หรือเกิดการปฏิสนธิกับเซลล์สืบพันธุ์ของเพศผู้

**อ้างอิง**
หมวดหมู่:การสืบพันธุ์
รอยแยกพีโทรทิมพานิค

รอยแยกพีโทรทิมพานิค (petrotympanic fissure) เป็นรอยแยกที่อยู่ในกระดูกขมับ (temporal bone)  ซึ่งวิ่งจากข้อต่อขากรรไกร (temporomandibular joint) ไปยังโพรงหูส่วนกลาง (tympanic cavity) 
แอ่งข้อต่อขากรรไกร (mandibular fossa) เป็นแอ่งข้อต่อที่ถูกล้อมรอบทางด้านหน้าด้วยปุ่มหน้าแอ่งข้อต่อขากรรไกร (articular tubercle) และทางด้านหลังโดยส่วนทิมพานิคของกระดูกขมับ (tympanic part) ซึ่งเป็นโครงสร้างที่แยกแอ่งข้อต่อขากรรไกรออกจากปากรูหู (external acoustic meatus) แอ่งข้อต่อขากรรไกรแบ่งออกเป็น 2 ส่วนโดยรอยแยกเล็กๆ เรียกว่า รอยแยกพีโทรทิมพานิค (petrotympanic fissure)
รอยแยกนี้เปิดออกทางด้านบนและด้านหน้าของวงแหวนกระดูกซึ่งเป็นที่ยึดเกาะของเยื่อแก้วหู ซึ่งเกิดเป็นช่องยาวประมาณ 2 ซม. มันฝังอยู่ในส่วนยื่นด้านหน้าและเอ็นด้านหน้าของกระดูกค้อน (malleus) และทอดผ่านแขนงแอนทีเรียร์ทิมพานิคของหลอดเลือดแดงอินเทอร์นัลแมกซิลลารี (internal maxillary artery)

**ชื่อของรอยแยกนี้**
รอยแยกพีโทรทิมพานิคเรียกกันอีกชื่อหนึ่งว่า "รอยแยกกลาเซอเรียน" (Glaserian fissure) ตั้งชื่อตามโยฮันน์ กลาเซอร์

**ภาพอื่นๆ**

**ดูเพิ่ม**
 เส้นประสาทคอร์ดา ทิมพานี

**อ้างอิง**

**แหล่งข้อมูลอื่น**
 09- 08
หมวดหมู่:กะโหลกศีรษะ
หมวดหมู่:รูของกะโหลกศีรษะ
ส่วนยื่นกระดูกขมับจดกระดูกโหนกแก้ม

ส่วนยื่นกระดูกขมับจดกระดูกโหนกแก้ม (zygomatic process of the temporal bone) เป็นส่วนยื่นของกระดูกที่ยาว โค้ง ยื่นออกไปจากส่วนล่างของส่วนสความา เทมพอราลิส (Squama temporalis) ของกระดูกขมับ ซึ่งเข้าไปเกิดข้อต่อกับกระดูกโหนกแก้ม (zygomatic bone)
ส่วนยื่นนี้ในช่วงแรกจะชี้ไปทางด้านข้าง พื้นผิวทั้งสองมองดูชี้ขึ้นและชี้ลง จากนั้นจะมองดูคล้ายๆ กับมันบิดเข้าไปด้านใน แล้ววิ่งไปด้านหน้า พื้นผิวของมันจะมองดูชี้ไปทางด้านใกล้กลาง (medialward) และทางด้านข้าง

**ขอบกระดูก**
 ขอบด้านบน (superior border) ยาว แคบ และแหลม และให้เป็นจุดเกาะของพังผืดขมับ (temporal fascia)- ขอบด้านล่าง (inferior border) สั้น หนา และโค้ง เป็นจุดเกาะของใยกล้ามเนื้อบางส่วนของกล้ามเนื้อแมสซีเตอร์ (Masseter muscle)

**พื้นผิว**
 พื้นผิวด้านข้าง (lateral surface) นูน และอยู่ชั้นใต้ผิวหนัง- พื้นผิวด้านใกล้กลาง (medial surface) เว้า และเป็นจุดเกาะของกล้ามเนื้อแมสซีเตอร์

**ปลาย**
 ปลายทางด้านหน้า (anterior end) เป็นฟันเลื่อยลึกและเกิดข้อต่อกับกระดูกโหนกแก้ม (zygomatic bone)- ปลายทางด้านหลัง (posterior end) เชื่อมกับส่วนสความาโดยราก 2 อัน รากด้านหน้าและรากด้านหลัง
** รากด้านหลัง (posterior root) เป็นส่วนยื่นของขอบกระดูกบน มีลักษณะเด่น วิ่งจากด้านหลังเหนือปากรูหู (external auditory meatus) และต่อเนื่องกับเส้นขมับ (temporal line)
** รากด้านหน้า (anterior root) ต่อเนื่องกับขอบล่าง มีลักษณะสั้นแต่กว้างและแข็งแรง ชี้ไปทางด้านใกล้กลางและสิ้นสุดลงเป็นเนินรูปกลม เรียกว่า ปุ่มหน้าแอ่งข้อต่อขากรรไกร (articular tubercle or eminentia articularis)

**ดูเพิ่ม**
 โค้งกระดูกโหนกแก้ม

**แหล่งข้อมูลอื่น**

**แหล่งข้อมูลอื่น**
 34257.000-1
หมวดหมู่:ระบบโครงกระดูก
หมวดหมู่:กะโหลกศีรษะ
โยฮันน์ กลาเซอร์

โยฮันน์ กลาเซอร์ (Johann Glaser; ค.ศ. 1629-ค.ศ. 1675) เป็นนักกายวิภาคศาสตร์ เกิดที่เมืองเบเซิล (Basel) ประเทศสวิตเซอร์แลนด์
รอยแยกกลาเซอเรียน (Glaserian fissure) เป็นรอยแยกที่พบในกะโหลกศีรษะซึ่งตั้งชื่อตามเขา

**อ้างอิง**
หมวดหมู่:บุคคลที่เกิดในปี พ.ศ. 2172
หมวดหมู่:นักกายวิภาคศาสตร์
ณัฐริกา ธรรมปรีดานันท์

ณัฐริกา ธรรมปรีดานันท์ (เกิด 26 เมษายน พ.ศ. 2521) ชื่อเล่น น้ำผึ้ง เป็นนักแสดงและนางแบบชาวไทยเชื้อสายจีน อดีตผู้ประกาศข่าว

**ประวัติ**
ณัฐริกา ธรรมปรีดานันท์ หรือ น้ำผึ้ง เกิดเมื่อวันพุธที่ 26 เมษายน พ.ศ. 2521
เป็นบุตรสาวของนายวิชิต ธรรมปรีดานันท์ซึ่งทำงานประจำเกี่ยวกับกฎหมาย กับนางเสรีรัตน์ ธรรมปรีดานันท์ น้ำผึ้งมีพี่น้องทั้งหมดสามคน โดยเธอเป็นบุตรคนที่สาม เธอมีปู่เป็นชาวจีนที่อพยพมายังประเทศไทย ส่วนมารดาของเธอมีเชื้อสายลาวหลวงพระบาง
ณัฐริกา ธรรมปรีดานันท์ สำเร็จการศึกษาจากโรงเรียนอุดมศึกษาลาดพร้าว และในระดับปริญญาตรี คณะนิเทศศาสตร์ มหาวิทยาลัยกรุงเทพ เข้าวงการโดยเป็นผู้ประกาศรายการทางช่อง 7 โดยคุณสุรางค์ เปรมปรีดิ์ ชวนมาเล่นละคร

**ผลงาน**

**ภาพยนตร์**
2538 
รักแท้บทที่ 1 
ลัดดา
2539 
กลิ่นสีและทีแปรง 
กี้ร์
2540 
ท้าฟ้าลิขิต 
ว่าน
2550 
ตำนานสมเด็จพระนเรศวรมหาราช ภาคองค์ประกันหงสา 
พระเทพกษัตรีย์

**ละครโทรทัศน์**

**ละครเวที**
2544 
บัลลังก์เมฆ เดอะมิวสิคัล 
นิชา (แสดงแทน เอมวลี จึงไพศาล)

**ละครเทิดพระเกียรติ**
 2542 ละครเทิดพระเกียรติชุดใต้แสงตะวัน ตอน ความฝันของญาดา ช่อง 7- 2555 รักไม่สิ้นแผ่นดินแม่ ภาพยนตร์เทิดพระเกียรติ สมเด็จพระนางเจ้าฯ จากชีวิตจริง ของ ผู้ประสพภัยสามจังหวัดชายแดนภาคใต้ ช่อง 5

**ซิตคอม**
2560 ซิตคอมบริษัทฮาไม่จำกัด มหาชน (แขกรับเชิญ 26 กุมภาพันธ์ 2560) MCOT HD 
*2565 ซิตคอมมาหาพาสนุก ตอน แต่งกายสไตล์ธรรม,ปฏิบัติธรรมบันเทิง (แขกรับเชิญ 17 กุมภาพันธ์ 2565) TVPOON OFFICIAL
*2566 ซิตคอมโอมเพี้ยงอาจารย์คง ตอนโป่งเห็นภาพ อาจารย์คงแย่แล้ว (แขกรับเชิญ 4 มีนาคม 2566) ช่องเวิร์คพอยท์

**ผลงานละครสั้น**
 2538 ละครสั้น ปากกาทอง เรื่อง พระเอกเรื่องนี้ชื่ออ้ายเล็ก ช่อง 7- 2557 ละครสั้น บันทึกกรรม ตอน เซอร์ไพรส์ ช่อง 3

**พิธีกร**
 ระเบิดเถิดเทิง (แขกรับเชิญ 1 พฤศจิกายน 2539) ช่อง 5- ชิงร้อยชิงล้าน ซันไชน์ เดย์ (รับเชิญ 3 มีนาคม , 26 กรกฎาคม 2556) ช่อง 3- ชิงร้อยชิงล้าน ว้าว ว้าว ว้าว (ละครสามช่า นักแสดงรับเชิญ 5 กรกฎาคม 2558) ช่องเวิร์คพอยท์

**มิวสิกวิดีโอ**
 เพลง "น้ำแข็งลนไฟ" อัลบั้มความเป็นหนึ่ง ของ คณิต เขียวเซ็น (2537)- เพลง "โจรกลับใจ" อัลบั้มสินเจริญลายดอก ของ สินเจริญ บราเธอร์ส (2551)

**พรีเซ็นเตอร์**
 ทูตความงามของ Faris by naris- Slimming Plus Institution บริหารงานโดย แอน สิเรียม ภักดีดำรงฤทธิ์

**รายการเพลง**
 แข่งขันร้องเพลงในรายการ The Mask Singer หน้ากากนักร้อง ซีซั่นที่ 2 ภายใต้ หน้ากาก Devil Group A- แข่งขันร้องเพลงในรายการ โจ๊กตักโจ๊ก ต้นฉบับสลับเพลง ในเพลง สาวเชียงใหม่

**รางวัล**

**เขียนหนังสือ**
 30.06.2549 คำตอบ- การเดินทางของนางเอกนอกคอก

**อ้างอิง**

**แหล่งข้อมูลอื่น**
  อินสตาแกรมน้ำผึ้ง ณัฐริกา
หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายลาว
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงหญิงชาวไทยเชื้อสายจีน
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:ผู้ได้รับรางวัลโทรทัศน์ทองคำ สาขานักแสดงสมทบหญิงดีเด่น
ทีวีดีเอกซ์

ทีวีดีเอกซ์ หรือ เอฟเอ็มดีเอกซ์ คือ การรับชมโทรทัศน์/วิทยุทางไกล คำว่า DX ในภาษาโทรเลข หมายความว่า "ทางไกล" และ ทีวีดีเอกซ์ มี 2 วิธีในการรับชม คือ "โทรโป" และ "สโปแรนดิก อี"

**แหล่งข้อมูลอื่น**
  เว็บไซต์ของ โทดด์ เอมสลี
หมวดหมู่:งานอดิเรก
ริโกะ นารูมิ

ริโกะ นารูมิ (Narumi Riko) (18 สิงหาคม พ.ศ. 2535—ปัจจุบัน) เป็นนักแสดงและนางแบบชาวญี่ปุ่น

**ข้อมูลส่วนตัว**
 ชื่อในวงการ :   ริโกะ นารูมิ (Narumi Riko) - ชื่อโดยกำเนิด :  ริโกะ สึกาโมโตะ (Tsukamoto Riko) - วันที่เกิด :  18- สถานที่เกิด :  จังหวัดคานางาวะ  ประเทศญี่ปุ่น- ส่วนสูง :  163 ซม.- สัดส่วน : 70 / 55 / 75- ราศี :  สิงห์ (Leo)- หมู่โลหิต :  โอ- สังกัด :    เค็น-องกรุ๊ป (Ken-On Group) date=2008-05-13 

**ผลงาน**

**ภาพยนตร์**
 2002 Trick: The Movie- 2005 The Great Yokai War- 2006 Gigolo Wannabe- 2006 Ame no machi- 2007 Shindo- 2007 Ashita no watashi no tsukurikata- 2007 Kimi ni shika kikoenai- 2008 Ikigami- 2009 Tsumi toka Batsu toka- 2009 Yamagata Scream- 2010 Shodo Girls- 2010 Bushido Sixteen- 2010 Seaside Motel- 2011 Shōjotachi no Rashinban- 2012 Love Masao-kun ga Iku!- 2012 Bungō: Sasayaka na Yokubō- 2013 Why Don't You Play in Hell?- 2013 Ask This of Rikyu- 2013 Bushi no Kondate- 2014 Nishino Yukihiko no Koi to Bōken- 2015 Yakuza Apocalypse- 2015 Strayer's Chronicle- 2016 A Cappella

**ละคร**
 2000 Trick- 2002 Trick 2- 2002 Wedding Planner- 2003 Kunimitsu no Matsuri- 2004 Denchi ga kireru made- 2005 Ruri no shima- 2005 บันทึกน้ำตาหนึ่งลิตร (Ichi Litre no Namida : 1 Litre of Tears)- 2007 Ichi Litre no Namida Special- 2007 Juken no kamisama- 2008 Hachimitsu to Clover

**โฆษณา**
 2005 Bokujou Monogatari

**รางวัล**
 2008 Mainichi Film Concours : Won : Sponichi Grand Prize New Talent Award :  Ashita no watashi no tsukurikata (Shindô)

**อ้างอิง**


**แหล่งข้อมูลอื่น**
  เว็บไซต์อย่างเป็นทางการ date=2008-05-13  -  JDorama date=2008-05-29  -  Dorama -  IMDb -  วิกิดราม่า -  เว็บไซต์แฟนคลับ -  กระทู้ในพันทิปfix-attempted=yes  
หมวดหมู่:นักแสดงญี่ปุ่น
หมวดหมู่:นักแสดงเด็กหญิงชาวญี่ปุ่น
หมวดหมู่:บุคคลจากโยโกฮามะ
พลิกก์

พลิกก์ (Pligg) เป็นซอฟต์แวร์โอเพนซอร์สในลักษณะของระบบจัดการเนื้อหาเว็บไซต์ โดยทำงานด้วย PHP และ MySQL โดยตัวซอฟต์แวร์จะจัดการเนื้อหาของระบบให้มีการโหวตข่าว เป็นข่าวน่าสนใจในลักษณะเดียวกับเว็บไซต์ดิกก์
พลิกก์ CMS เป็นซอฟต์แวร์ที่ใช้สำหรับงานด้าน เครือข่ายสังคมออนไลน์ (social networking) เพื่อให้คนที่มาลงทะเบียนเป็นสมาชิกเว็บไซต์ สามารถส่งเนื้อหาเข้ามายังเว็บ และติดต่อกับเพื่อนคนอื่นๆ ได้. ซึ่งซอฟต์แวร์นี้สามารถนำไปสร้างเป็นเว็บไซต์ที่เอาไว้เก็บเรื่องราวบนเว็บ อื่นๆ ที่น่าสนใจ และให้เพื่อนสมาชิกโหวตให้คะแนนกันได้
ปัจจุบันซอฟต์แวร์อยู่ในรุ่น 1.0.x  
ลิขสิทธิ์ของซอฟต์แวร์เป็นลักษณะของAffero General Public License. สามารถอ่านรายละเอียดของลิขสิทธิ์ได้ที่: http://www.affero.org/oagpl.html

**อ้างอิง**

**แหล่งข้อมูลอื่น**
 เว็บ Pligg อย่างเป็นทางการ- ตัวอย่างของ Pligg อย่างเป็นทางการ date=2008-12-24 - วิธีการติดตั้ง และการให้คะแนนเว็บไซต์ด้วยพลิกก์ date=2009-03-05 - ตัวอย่างเว็บไซต์ที่ใช้ซอฟต์แวร์ Pligg date=2009-09-09 - Pligg ที่เปิดให้ได้ใช้งานกันในประเทศไทย date=2012-07-29 
หมวดหมู่:ซอฟต์แวร์
แนวร่วมปลดปล่อยปาเลสไตน์

แนวร่วมปลดปล่อยปาเลสไตน์ (Palestine Liberation Front; جبهة التحرير الفلسطينية) เป็นกลุ่มย่อยขององค์การปลดปล่อยปาเลสไตน์ที่สนับสนุนนายยัสเซอร์ อาราฟัต และเป็นกลุ่มที่แยกตัวออกมาจากกองบัญชาการใหญ่แนวร่วมประชาชนเพื่อการปลดปล่อยปาเลสไตน์ และต่อมาก็แยกตัวออกมาเป็นกลุ่มย่อยที่สนับสนุนองค์การปลดปล่อยปาเลสไตน์ ผู้นำกลุ่มคือมูฮัมหมัด อับบาส หรือ อาบู อับบาส ซึ่งเคยเป็นสมาชิกองค์กรปลดปล่อยปาเลสไตน์มาก่อนและลาออกเมื่อ พ.ศ. 2534
กลุ่มนี้เน้นการต่อต้านอิสราเอล โดยเคยอ้างความรับผิดชอบในการโจมตีเรือของสหรัฐอเมริกาเมื่อ พ.ศ. 2528 และการโจมตีเรือลาดตระเวน Achille Lauro เมื่อ พ.ศ. 2533 ไม่ทราบขุมกำลังที่แน่นอน เดิมมีฐานที่มั่นอยู่ในตูนีเซีย เมื่อถูกโจมตีจึงย้ายไปอยู่อิรัก เคยถูกกล่าวหาว่าได้รับการสนับสนุนจากซัดดัม ฮุสเซน ได้รับการสนับสนุนจากอิหร่านและลิเบีย

**อ้างอิง**
  หน้า = 80-  หน้า = 125 - 126
หมวดหมู่:ขบวนการแบ่งแยกดินแดนปาเลสไตน์
หมวดหมู่:ขบวนการก่อการร้าย
กองบัญชาการใหญ่แนวร่วมประชาชนเพื่อการปลดปล่อยปาเลสไตน์

กองบัญชาการใหญ่แนวร่วมประชาชนเพื่อการปลดปล่อยปาเลสไตน์ (Popular Front for the Liberation of Palestine-General Command) เป็นกลุ่มที่แยกตัวออกมาจากแนวร่วมประชาชนเพื่อการปลดปล่อยปาเลสไตน์ เมื่อ พ.ศ. 2511 เป็นกลุ่มที่ต่อต้านยัสเซอร์ อาราฟัต ผู้นำองค์การปลดปล่อยปาเลสไตน์ ผู้นำของกลุ่มนี้คือ อะหฺหมัด ญาบริล ชาวซีเรีย
ปฏิบัติการของกลุ่มเน้นการโจมตีตามแนวชายแดนอิสราเอล โดยใช้ปฏิบัติการแบบกองโจร เคลื่อนไหวทางตอนใต้ของเลบานอน ฉนวนกาซาและเวสต์แบงก์ คาดว่ามีสมาชิกประมาณ 700 คน ฐานที่มั่นอยู่ในซีเรียและเบานอน ได้รับความช่วยเหลือจากซีเรียและอิหร่าน

**อ้างอิง**
  หน้า = 81 – 82

**แหล่งข้อมูลอื่น**
  PFLP-GC official site date=2007-10-11 -  Terrorism Resources. Popular Front for the Liberation of Palestine-General Command (PFLP-GC) date=2006-07-25  (U.S. Navy) Source: Country Reports on Terrorism, 2004. United States Department of State, April 2005.-  Popular Front for the Liberation of Palestine - General Command (PFLP-GC) date=2006-10-04  (ICT)-  The International Dimension of PFLP-GC Activity date=2006-07-01  by David Tal. The Jaffee Center for Strategic Studies. JCSS Project on Low Intensity Warfare & The Jerusalem Post INTER – International Terrorism in 1989 (pp. 61-77) Tel-Aviv, 1990
หมวดหมู่:ขบวนการแบ่งแยกดินแดนปาเลสไตน์
หมวดหมู่:ขบวนการก่อการร้าย
หมวดหมู่:ขบวนการแบ่งแยกดินแดนปาเลสไตน์

หมวดหมู่:ขบวนการทางการเมืองในประเทศอิสราเอล
หมวดหมู่:ขบวนการแบ่งแยกดินแดน
หมวดหมู่:ปาเลสไตน์
อัสบัต อัลอันซาร์

อัสบัต อัลอันซาร์ (Asbat an-Ansarr หรือ Osbat al-Ansar) เป็นกลุ่มของมุสลิมปาเลสไตน์นิกายซุนนีหัวรุนแรง ฐานที่มั่นอยู่ในเลบานอน มีความร่วมมือกับกลุ่มอัลกออิดะฮ์ จุดหมายขององค์กรคือล้มล้างรัฐบาลเลบานอนและทำลายแนวคิดที่ต่อต้านอิสลาม กลุ่มนี้เริ่มเปิดการโจมตีในเลบานอนตั้งแต่ พ.ศ. 2533 ประสบความสำเร็จทั้งการลอบสังหารผู้นำทางศาสนาและการลอบวางระเบิดสถานบันเทิง มีส่วนร่วมในการสู้รบทางภาคเหนือของเลบานอนเมื่อเดือนธันวาคม พ.ศ. 2542 และการวางระเบิดสถานทูตรัสเซียในเลบานอนเมื่อ พ.ศ. 2543 
คาดว่ากลุ่มนี้มีนักรบราว 300 คน ฐานที่มั่นอยู่ในค่ายผู้อพยพปาเลสไตน์ทางตอนใต้ของเลบานอน ได้รับความช่วยเหลือจากกลุ่มอัลกออิดะฮ์ และเครือข่ายมุสลิมซุนนีระหว่างประเทศที่นิยมความรุนแรง

**อ้างอิง**
 ดลยา เทียนทอง. ปฐมบทการก่อการร้าย. กรุงเทพฯ: สถาบันเอเชียศึกษา จุฬาลงกรณ์มหาวิทยาลัย, 2550. หน้า 91-92.
หมวดหมู่:ขบวนการแบ่งแยกดินแดนปาเลสไตน์
หมวดหมู่:ขบวนการก่อการร้าย
กลุ่มภาษาเคลต์ภาคพื้นทวีป

กลุ่มภาษาเคลต์ภาคพื้นทวีป (Continental Celtic languages) เป็นชื่อในยุคใหม่ของกลุ่มภาษาเคลต์ที่ตายไปแล้วและเคยใช้พูดในบริเวณภาคพื้นทวีป (ตรงข้ามกับกลุ่มภาษาเคลต์หมู่เกาะที่มีจุดกำเนิดในอังกฤษและไอร์แลนด์) กลุ่มภาษานี้ใช้พูดโดยกลุ่มชนที่ชาวโรมันและกรีกเรียกว่าเกลตอย เคลต์ กอล และกาลาแต ภาษาเหล่านี้ใช้พูดตั้งแต่คาบสมุทรไอบีเรียไปจนถึงคาบสมุทรบอลข่านและเอเชียน้อย ภาษาเหล่านี้ถูกแทนที่ด้วยกลุ่มภาษาเยอรมันและกลุ่มภาษาอิตาลี

**ภาษาที่ได้รับการรับรอง**
มีความเป็นไปได้ว่าชาวเคลต์พูดภาษาและภาษาย่อยหลายภาษาทั่วยุโรปก่อนสมัยโรมัน แต่มีภาษาจำนวนน้อยเท่านั้นที่ได้รับการรับรอง:- เลปอนติก (ศตวรรษที่ 6 ถึง 4 ก่อน ค.ศ.)p=14 ใช้พูดทางใต้ของเทือกเขาแอลป์ มีหลักฐานทางจารึกกับชื่อสถานที่จำนวนหนึ่ง- กอล (ศตวรรษที่ 3 ก่อน ค.ศ. ถึงคริสต์ศตวรรษที่ 5 (?))p=14 เป็นภาษาหลักในพื้นที่กอล มักถือว่าแบ่งออกเป็น 2 ภาษาย่อย ซิสอัลไพน์ (ใช้พูดในบริเวณที่ปัจจุบันคืออิตาลี) และทรานส์อัลไพน์ (ใช้พูดในบริเวณที่ปัจจุบันคือฝรั่งเศส) เหลือหลักฐานในรูปของจารึกและชื่อสถานที่ และชื่อชนเผ่าใในงานเขียนของนักเขียนสมัยคลาสสิก- กาลาเตีย ใช้พูดในภูมิภาคอังการา (ปัจจุบันอยู่ในตุรกีตอนกลาง) นักเขียนสมัยคลาสสิกระบุว่า ภาษานี้มีความคล้ายคลึงกับภาษากอล และมีหลักฐานการรุกรานและตั้งถิ่นฐานโดยชาวเคลต์จากยุโรปในพื้นที่อังการา- นอริก เคยใช้พูดในออสเตรียและสโลวีเนีย พบเอกสารเพียงสองชิ้นเท่านั้น- เคลติเบเรียน หรือ สเปน-เคลต์ตะวันออกเฉียงเหนือ (ศตวรรษที่ 3 ถึง 1 ก่อน ค.ศ.)p=14 เป็นชื่อของภาษาที่ใช้ทางตะวันออกเฉียงเหนือของคาบสมุทรไอบีเรีย ในบริเวณต้นน้ำของแม่น้ำคูโร ตาโย ยูคาร์ ตูเรียและเอเบร พบจารึกราว 200 ชิ้นและในชื่อสถานที่ ต่างจากภาษาไอบีเรียที่ไม่ใช่ภาษาตระกูลอินโด-ยูโรเปียนที่ใช้พูดในคาบสมุทรไอบีเรียตะวันตกเฉียงใต้- Gallaecian มีอีกชื่อว่า Gallaic หรือ สเปน-เคลต์ตะวันตกเฉียงเหนือ ปรากฏในชุดจารึกภาษาละตินที่มีศัพท์และประโยคโดดเดี่ยวที่เป็นภาษากลุ่มเคลต์ เคยใช้พูดในคาบสมุทรไอบีเรียตะวันตกเฉียงเหนือ

**การใช้ชื่อนี้**
กลุ่มภาษาเคลต์ภาคพื้นทวีปเป็นศัพท์ใหม่ที่ใช้เพื่อแยกต่างหากจากกลุ่มภาษาเคลต์หมู่เกาะ แต่ไม่มีหลักฐานว่าเป็นกลุ่มของภาษาที่มีความคล้ายคลึงกัน กลุ่มภาษานี้แบ่งได้เป็นสองกลุ่มย่อยคือกลุ่มจี ได้แก่ภาษาเคลติเบเรียนที่ได้รับอิทธิพลจากภาษาฝรั่งเศสและภาษาสเปนมาก กับภาษาที่เหลือที่จัดเป็นกลุ่มพี

**อ้างอิง**

**บรรณานุกรม**
 cite book |last1=Ball |first1=M. |last2=Fife |first2=J. |date=1993 |title=The Celtic Languages |publisher=Routledge- isbn=3-920153-40-5- cite book |last1=Galliou |first1=Patrick |last2=Jones |first2=Michael |year=1991 |title=The Bretons |location=Oxford |publisher=Blackwell Publishing |isbn=0-631-16406-5 |url-access=registration |url=https://archive.org/details/bretons00gall- isbn=978-2877722247- pages=37–69- isbn=3-85124-613-6- isbn=90-5183-820-4- url-status=dead
ภาคพื้นทวีป
แนวร่วมประชาชนเพื่อการปลดปล่อยโอมาน

แนวร่วมประชาชนเพื่อการปลดปล่อยโอมาน (Popular Front for the Liberation of Oman; الجبهة الشعبية لتحرير عُمان - al-Jabha al-Sha'abiya li-Tahrīr 'Uman, PFLO) เป็นองค์กรนิยมลัทธิมาร์กและชาตินิยมอาหรับในโอมาน กลุ่มนี้ได้ต่อต้านสุลต่านในการปฏิวัติโดฟาร์จนกระทั่งการปฏิวัติสิ้นสุดเมื่อ พ.ศ. 2519

**ภูมิหลัง**
ผู้นำรุ่นเก่าของแนวร่วมมาจากแนวร่วมปลดปล่อยโดฟาร์ ซึ่งมีฐานที่มั่นในโดฟาร์ จังหวัดทางใต้ของโอมาน ก่อตั้งเมื่อ พ.ศ. 2505 โดยเป็นสาขาท้องถิ่นของขบวนการชาตินิยมอาหรับ เริ่มการต่อสู้ทางทหารในเดือนมิถุนายน พ.ศ. 2508

**การก่อตั้งแนวร่วม**
ในเดือนกันยายน พ.ศ. 2511 แนวร่วมปลดปล่อยโดฟาร์เปลี่ยนชื่อเป็นแนวร่วมประชาชนเพื่อการปลดปล่อยอ่าวอาระเบียที่ถูกยึดครอง สมาชิกส่วนใหญ่มาจากขบวนการชาตินิยมอาหรับที่เอียงซ้าย และได้รับอิทธิพลจากการปฏิวัติในเยเมนใต้ ในเดือนมิถุนายน พ.ศ. 2513 มีการก่อตั้งแนวร่วมประชาธิปไตยแห่งชาติเพื่อการปลดปล่อยโอมานและอ่าวอาระเบียขึ้นทางเหนือของโอมาน และได้รวมเข้ากับแนวร่วมประชาชนเพื่อการปลดปล่อยอ่าวอาระเบียที่ถูกยึดครองเมื่อเดือนธันวาคม พ.ศ. 2514 องค์กรใหม่นี้มีชื่อว่าแนวร่วมประชาชนเพื่อการปลดปล่อยโอมานและอ่าวอาระเบีย กลุ่มนี้ได้แพร่หลายเข้าไปในสหรัฐอาหรับเอมิเรตส์เมื่อ พ.ศ. 2516
กลุ่มนี้เปลี่ยนมาใช้ชื่อปัจจุบันเมื่อ พ.ศ. 2517 ในขณะที่มีการตั้งแนวร่วมประชาชนเพื่อการปลดปล่อยบาห์เรนเป็นองค์กรต่างหาก องค์กรนี้เน้นการต่อสู้แบบใต้ดินและมีองค์กรระดับเยาวชนคือ องค์กรเยาวชนโอมาน

**กบฏโดฟาร์**
หลังการก่อตั้ง แนวร่วมนี้มีส่วนเกี่ยวข้องในการปฏิวัติต่อต้านสุลต่าน การปฏิวัตินี้ประสบความสำเร็จในโดฟาร์ ซึ่งได้รับความช่วยเหลือทั้งทางทหารและการเงิน เนื่องจากถูกชาติตะวันตกปิดกั้น การก่อกบฏสิ้นสุดใน พ.ศ. 2519

**ขบวนการหลัง พ.ศ. 2519**
ใน พ.ศ. 2535 กลุ่มนี้เปลี่ยนชื่อเป็นแนวร่วมประชาธิปไตยประชาชนโอมาน ซึ่งต่อสู้เพื่อประชาธิปไตยโดยสันติวิธี

**อ้างอิง**
หมวดหมู่:ขบวนการทางการเมืองในประเทศโอมาน
ชลลดา สิริสันต์

ชลลดา เมฆราตรี เป็นดาราภาพยนตร์ และพิธีกร เกิดวันพุธที่ 19 เมษายน พ.ศ. 2520  ที่โรงพยาบาลรามาธิบดี กรุงเทพฯ เป็นบุตรสาวคนโตของครอบครัวเมฆราตรี มีน้องชาย 1 คนชื่อพีรพล เมฆราตรี เกิดวันพฤหัสบดี ที่ 4 มิถุนายน ได้เป็นนางแบบชื่อดังเพราะมีส่วนสูงที่โดดเด่นถึง 175 ซม.  เก๋จบจาก มหาวิทยาลัยกรุงเทพ หลังจากนั้นเก๋ได้เดินทางไปศึกษาต่อ มหาวิทยาลัย ใน ประเทศอังกฤษ

**ผลงานการแสดง**

**ภาพยนตร์**
  อมนุษย์ (2547) รับบทเป็น ดร.นริสรา คู่กับ ศิระ แพทย์รัตน์-  เดอะเลตเตอร์ เขียนเป็นส่งตาย (2549) รับบทเป็น นาตยา

**ละคร**
 พ.ศ. 2539 : แอบเก็บใจไว้ใกล้เธอ ช่อง 5 รับบท แพม- พ.ศ. 2541 : ดุจเพชรแท้ ช่อง 7 รับบท เก๋- พ.ศ. 2548 : เกิร์ลแก๊งแมลงซ่า ช่อง 3 รับบท ดร.วิมนต์ - พ.ศ. 2548 : สะใภ้กาฝาก  ช่อง 3 รับบท มารยาท

**พิธีกร**
 พ.ศ. 2558 : รายการ My Lady ผู้หญิงในฝัน ทางช่องทรูโฟร์ยู ทุกวันจันทร์-ศุกร์ เวลา 9.00-10.00 น. ร่วมกับ ไดอาน่า จงจินตนาการ, ณัฐกานต์ ประสพสายพรกุล, สุนันท์ษา จิรมณีกุล

**มิวสิควีดีโอ**
 เพลง ลืมแน่  ดนุพล แก้วกาญจน์  (2547)

**รางวัล**
รางวัลที่เคยได้รับ :
Miss Fahsion Review 1995
บันเทิง

**แหล่งข้อมูลอื่น**
  Kae Diary Blog ของเก๋ ชลลดาfix-attempted=yes -  อินสตาแกรมส่วนตัวของเก๋ ชลลดา-  เฟซบุ๊คแฟนเพจของเก๋ ชลลดา
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนสตรีวิทยา
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:ศิลปินที่เป็นแนวร่วมกปปส.